達人拉麵整體已經非常高質，可以媲美日本過江龍嘅拉麵店。隻蛋真係超級好食！入口即溶！又煮得入味！係我食過最好食嘅日本糖心蛋！湯底非常濃厚！不同的配料令味道很豐富。叉燒三份二瘦肉，三份一肥肉，非常標準。可以自己按量加生蒜，芝麻粉，七味粉，辣椒粉。叫咗一個好似好普通嘅炒雜菜，點知都有驚喜。椰菜炒得好爽好甜，加上毫不吝嗇的木魚嘅點綴，冇得彈！雖然小食比較貴，但係送一杯野飲，都幾超值！成間餐廳裝飾都好有日本特色！係一間好值得支持嘅餐廳！！